﻿လံာ်စီၤဧိၤဘါဒယၤ. Obadiah 1

1 The vision of Obadiah. This is what the Lord Yahweh says about Edom. We have heard news from Yahweh, and an ambassador is sent among the nations, saying, “ Arise, and let’s rise up against her in battle.
1 စီၤဧိၤဘါဒယၤ အထံၣ် တၢ်လၢညါခီ. ကစၢ်ယွၤ စံးလၢ အဒိၣ် အဂ့ၢ်အကျိၤ ဒ်အံၤ, ပ နၢ်ဟူ တၢ်အကစီၣ်လၢယွၤ, ဒီးတၢ်မၢလီၤ ကလူးတဂၤဆူ ပှၤကလုာ်တဖၣ် အကျါလီၤ. ဂဲၤဆၢထၢၣ်, ဂဲၤဆၢထၢၣ် သကိးထီဒါအီၤ လၢဒုးသုးအပူၤ တက့ၢ်.

2 Behold, I have made you small among the nations. You are greatly despised.
2 ကွၢ်ကွၢ်, ယပာ်နၤ ဆံး လၢပှၤကလုာ်တဖၣ် အကျါ, တၢ်မၤတရီတပါနၤ ဒိၣ်မးလီၤ.

3 The pride of your heart has deceived you, you who dwell in the clefts of the rock, whose habitation is high, who says in his heart, ‘Who will bring me down to the ground?’
3 နသးထီၣ်ထီန့ၣ် လီန့ၢ်နၤ, ပှၤလၢအအိၣ်ဝဲဆိးဝဲ လၢလၢၢ်အိပူၤ, လၢအအိၣ်အလီၢ်န့ၣ် အိၣ်ဝဲ လၢတၢ်ထီၣ်ထီ, လၢအစံး လၢအသးကံၢ်ပူၤ, မ့ၢ်မတၤ ကဒုးဟဲလီၤယၤ ဆူဟီၣ်ခိၣ် အဖီခိၣ် တဂၤလဲၣ်န့ၣ် တဂၤဧၢ.

4 Though you mount on high as the eagle, and though your nest is set among the stars, I will bring you down from there,” says Yahweh.
4 နမ့ၢ်ယူၤထီၣ် ဒ်လံာ်ကြီကြာ် အသိး, ဒီးနမ့ၢ်ပာ် နသွံ လၢဆၣ်ဧိၤဖီဧိၤ အကျါ ဘၣ်ဆၣ်ဒီး, ယကဟံးလီၤစိာ်နၤ ဖဲန့ၣ်, ယွၤ စံးဝဲဒၣ်,

5 “If thieves came to you, if robbers by night—oh, what disaster awaits you—wouldn’t they only steal until they had enough? If grape pickers came to you, wouldn’t they leave some gleaning grapes?
5 ပှၤဟုၣ်တၢ် မ့ၢ်ဟဲဆူ နအိၣ်, တမျာ်မ့ၢ် ဟဲ လၢမုၢ်နၤဒီး, (နဟးဂီၤ ဆံးဒိၣ်လဲၣ်) ကဟုၣ်တၢ် တုၤ အဂီၢ် အါလံ, တမ့ၢ်ဘၣ်ဧါ. ပှၤထၢဖှိၣ်စပံးသၣ်တဖၣ်မ့ၢ် ဟဲဆူ နအိၣ်ဒီး, ကပာ်လီၤတဲာ် တၤသၣ် အိၣ်ပြံပြါ တနီၤ တမ့ၢ်ဘၣ်ဧါ.

6 How Esau will be ransacked! How his hidden treasures are sought out!
6 ဧ့ၡီၤ အတၢ် ဘၣ် တၢ်ဃုကွၢ်အီၤ ဒ်လဲၣ်. အတၢ်အိၣ်ခူသူၣ်အလီၢ်န့ၣ် တၢ်ဃုန့ၢ်အီၤဒ်လဲၣ်.

7 All the men of your alliance have brought you on your way, even to the border. The men who were at peace with you have deceived you, and prevailed against you. Friends who eat your bread lay a snare under you. There is no understanding in him.”
7 ကယဲၢ် ပှၤကညီ လၢနအၢၣ်လီၤအီလီၤတၢ် ဒီးအီၤန့ၣ် ဟီထီၣ်နၤ ဆူကီၢ်အဃၢၤ, ပှၤလၢအအိၣ်ဃူအိၣ်ဖိး ဒီးနၤတဖၣ်န့ၣ် လီန့ၢ်နၤ, ဒီးမၤနၢၤနၤလီၤ. ပှၤလၢအအီၣ်နကိၣ်န့ၣ် ပာ်နီၣ်ဆဲး လၢနဖီလာ်လီၤ. တၢ်ကူၣ်တၢ်ဆးန့ၣ် တအိၣ်ဘၣ် လၢအပူၤဘၣ်.

8 “ Won’t I in that day,” says Yahweh, “destroy the wise men out of Edom, and understanding out of the mountain of Esau?
8 ယွၤ စံးဝဲဒၣ်, တၢ်လၢမုၢ်တနံၤန့ၣ် ယကမၤဟးဂီၤ ပှၤကူၣ်တၢ်သ့ လၢအဒိၣ် အပူၤ, ဒီးပှၤကူၣ်ပှၤဆး လၢဧ့ၡီၤ အကစၢၢ်လိၤ, တမ့ၢ်ဘၣ်ဧါ.

9 Your mighty men, Teman, will be dismayed, to the end that everyone may be cut off from the mountain of Esau by slaughter.
9 တ့ၤမၣ်ဧၢ, နပှၤအဆူၣ်တဖၣ် ကပျံၤတၢ်, ဒ်သိး ကယဲၢ် ပှၤလၢဧ့ၡီၤအကစၢၢ်လိၤန့ၣ် ကဘၣ် တၢ်မၤသံအီၤလီၤ.

10 For the violence done to your brother Jacob, shame will cover you, and you will be cut off forever.
10 လၢနမၤအၢ နဒီပုၢ်ဝဲၢ် ယၤကိာ် အဃိန့ၣ် တၢ်မဲာ်ဆှး ကကျၢၢ်ဘၢနၤ, ဒီးနကဘၣ် တၢ်ဒီၣ်တဲာ်ကွံာ်နၤ လီၤထူလီၤယိာ်လီၤ.

11 In the day that you stood on the other side, in the day that strangers carried away his substance, and foreigners entered into his gates, and cast lots for Jerusalem, even you were like one of them.
11 မုၢ်တနံၤ လၢနဆၢထၢၣ် အိၣ်သဃီၤဒီးအီၤ, မုၢ်တနံၤ လၢပှၤတခီဘီမုၢ်ဖိ မၢကဲကုၢ် အပှၤသုးမုၢ်, ဒီးပှၤတခီဘီမုၢ်ဖိ လဲၤနုာ် လၢအပဲတရီ အပူၤ, ဒီးဖးတၢ် လၢယရူၤၡလ့ၣ် အဂီၢ်န့ၣ် နမ့ၢ်နဲဒၣ်လဲာ် ဒ်ပှၤတဂၤ လၢအကျါ အသိးန့ၣ်လီၤ.

12 But don’t look down on your brother in the day of his disaster, and don’t rejoice over the children of Judah in the day of their destruction. Don’t speak proudly in the day of distress.
12 လၢနဒီပုၢ်ဝဲၢ် အမုၢ်တနံၤ, မုၢ်တနံၤ လၢတၢ်ပာ်အီၤ လၢပှၤတခီဘီမုၢ်ဖိန့ၣ် နတဂ့ၤကွၢ်ကီဘၣ်, ဒီးမုၢ်တနံၤ လၢအတုၤ လၢတၢ်ဟးဂီၤန့ၣ် နတဂ့ၤသးခုဘၣ် လၢယူဒၤ အဖီခိၣ်ဘၣ်. ဒီးလၢတၢ်ကိၢ်တၢ်ဂီၤ အမုၢ်တနံၤန့ၣ် နတဂ့ၤပာ်ဒိၣ် နထးခိၣ်ဘၣ်.

13 Don’t enter into the gate of my people in the day of their calamity. Don’t look down on their affliction in the day of their calamity, neither seize their wealth on the day of their calamity.
13 လၢအတၢ်နးတၢ်ဖှီၣ် အမုၢ်တနံၤန့ၣ် နတဂ့ၤလဲၤနုာ်ဘၣ် လၢယပှၤဂီၢ်မုၢ် အပဲတရီအပူၤဘၣ်, ဒီးလၢ အတၢ်နးတၢ်ဖှီၣ် အမုၢ်တနံၤန့ၣ် နတဂ့ၤကွၢ်ကီဘၣ် အတၢ်ဘၣ်ကိၢ်ဘၣ်ဂီၤဘၣ်, ဒီးလၢအတၢ်နးတၢ်ဖှီၣ် အမုၢ်တနံၤန့ၣ် နတဂ့ၤဟံးန့ၢ်ဘၣ် အစုလီၢ်အခီၣ်ခိၣ်ဘၣ်.

14 Don’t stand in the crossroads to cut off those of his who escape. Don’t deliver up those of his who remain in the day of distress.
14 ဒီးနတဂ့ၤဆၢထၢၣ်ဘၣ် လၢကျဲဖးဒ့, ဒ်သိး နကဒီၣ်တဲာ်ကွံာ် ပှၤလၢအပူၤဖျဲးတၢ်ဘၣ်, ဒီးအပှၤလၢအအိၣ် လီၤတဲာ် လၢအတၢ်နးတၢ်ဖှီၣ် အမုၢ်တနံၤန့ၣ် နတဂ့ၤဟ့ၣ်လီၤကွံာ်ဘၣ်အီၤဘၣ်.

15 For the day of Yahweh is near all the nations! As you have done, it will be done to you. Your deeds will return upon your own head.
15 အဂ့ၢ်ဒ်အံၤ, ယွၤအမုၢ်တနံၤ အိၣ်ဘူးဒီး ပှၤကလုာ် ခဲလၢာ်လီၤ. ဒ်နမၤတၢ် အသိးန့ၣ် တၢ်ကမၤနၤလီၤ. နမၤ တၢ်န့ၣ် ကဘၣ်ကဒါက့ၤ နခိၣ်ဒၣ်နဲလီၤ.

16 For as you have drunk on my holy mountain, so will all the nations drink continually. Yes, they will drink, swallow down, and will be as though they had not been.
16 အဂ့ၢ်ဒ်အံၤ, ဒ်သုအီတၢ် လၢယကစၢၢ်စီဆှံ အလိၤ အသိးန့ၣ်, ပှၤကိးကလုာ်ဒဲး ကအီတၢ် တထံၣ်ဃီလီၤ. မ့ၢ်မး ကအီတၢ်, ဒီးကယူၢ်လီၤဝဲ, ဒီးကအိၣ် ဒ်အတအိၣ်တ့ၢ်ဘၣ် အသိးန့ၣ်လီၤ.

17 But in Mount Zion, there will be those who escape, and it will be holy. The house of Jacob will possess their possessions.
17 မ့မ့ၢ် ပှၤလၢအပူၤဖျဲးတၢ် ကအိၣ် လၢကစၢၢ် စံယိၣ် အလိၤ, ဒီးကကဲထီၣ် တၢ်အလီၢ်စီဆှံ, ဒီးယၤကိာ် အပှၤဟံၣ်ဖိ ကန့ၢ်ဘၣ် အတၢ်န့ၢ်သါလီၤ.

18 The house of Jacob will be a fire, the house of Joseph a flame, and the house of Esau for stubble. They will burn among them, and devour them. There will not be any remaining to the house of Esau.” Indeed, Yahweh has spoken.
18 ယၤကိာ် အဟံၣ် ကကဲထီၣ် မ့ၣ်အူ, ဒီးယိၤသး အဟံၣ် ကကဲထီၣ် မ့ၣ်လၣ်, ဒီး ဧ့ၡီၤ အဟံၣ် ကကဲထီၣ် လီၢ်အကမူၣ်, အတၢ်ကဆိၣ်ကဲၤ အီၤ, ဒီးအီၣ်ကွံာ်အီၤ တုၤ တၢ်တအိၣ်လီၤတဲာ်ဘၣ် လၢဧ့ၡီၤ အဟံၣ်ပူၤ နီတမံၤဘၣ်. အဂ့ၢ်ဒ်အံၤ, ယွၤကတိၤလံ တၢ်လံ.

19 Those of the South will possess the mountain of Esau, and those of the lowland, the Philistines. They will possess the field of Ephraim, and the field of Samaria. Benjamin will possess Gilead.
19 ဒီးပှၤလၢကလံၤထံးန့ၣ် ကမၤန့ၢ် ဧ့ၡီၤ အကစၢၢ်, ဒီး ပှၤပၢၤထံးခိၣ်ဖိန့ၣ် ပှၤဖလ့ၡသးဖိ, ဒီးကမၤန့ၢ် အ့ဖရဲၣ် အကီၢ်, ၡၤမရံ အကီၢ်လီၤ. ဒီးဘံၣ်ယၤမံၣ် ကမၤန့ၢ် ကံးလဧး,

20 The captives of this army of the children of Israel, who are among the Canaanites, will possess even to Zarephath; and the captives of Jerusalem, who are in Sepharad, will possess the cities of the Negev.
20 ဒီးပှၤအံၣ်စရ့လးဖိ အပှၤဂီၢ်မုၢ် လၢအကဲကုၢ် လၢပှၤကနၤဧၣ်ဖိ အကျါ ပၢၢ် လၢစၤရဖၤသး, ဒီးပှၤယရူၤၡလ့ၣ်ဖိ လၢအကဲကုၢ် လၢစဖၤရးအပူၤသ့ၣ်တဖၣ်န့ၣ် ကမၤန့ၢ် ဝ့ၢ်တဖၣ် လၢကလံၤထံးတခီလီၤ.

21 Saviors will go up on Mount Zion to judge the mountains of Esau, and the kingdom will be Yahweh’s.
21 ဒီးပှၤအုၣ်က့ၤခီၣ်က့ၤတၢ်တဖၣ် ကဟဲထီၣ် လၢကစၢၢ် စံယိၣ် အလိၤ, ဒ်သိးအကစံၣ်ညီၣ် ဧ့ၡီၤ အကစၢၢ်, ဒီးဘီဧိၤမုၢ်ဧိၤန့ၣ် ကကဲထီၣ် ယွၤအဝဲလီၤ.